На палянцы, асветленай некалькімі электрычнымі лямпачкамі, стаяла вялікая блакітная палатка. Да яе выцягнулася доўгая чарга спартсменаў. Усім, хто прыбыў на спаборніцтвы, там выдаваліся карты і чыпы. Бо ў час марафону, на кожным выяўленым пікеце чыпамі фіксуецца група, якая знайшла яго. Гэта і бачаць у сябе на экране камп’ютара суддзі. Таму ў спаборніцтвах падгонка пад адказ не пройдзе. Тут адбываецца сумленная гульня, у якой перамагае самы дужы, вынослівы і кемлівы.